આ માંગનું કારણ એ પણ હોઈ શકે કે પહેલાં જૂની પેઢીના વિકલ્પો જ સીમિત હતા અને તે વખતે જે નોકરી સામે આવે તે લઈ લેવા-સ્વીકારવા સિવાય બીજો કોઈ વિકલ્પ ન હતો. જયારે અત્યારે સ્પર્ધા વધારે છે તેમ જ વિકલ્પો પણ વધારે છે. નવી પેઢીમાં પોતે ક્યા વ્યવસાયને લાયક છે – અને વધારે તો મુંઝવતો પ્રશ્ન એ છે કે પોતાને શું ગમે છે કે શું ગમશે એ જ સમજાતું નથી. આ સંજોગોમાં બહારનું માર્ગદર્શન ઉપયોગી નીવડી શકે અને જેમને આવું માર્ગદર્શન ઉપલબ્ધ ન હોય તેને વિવિધ વિકલ્પોની જાણ માટે આવાં પુસ્તકો ઉપયોગી થઈ શકે.